Source: https://www.sindikatvojakov.si/slovenski-vojaki-po-pravico-na-evropsko-sodisce-za-clovekove-pravice/
Timestamp: 2020-02-28 04:58:28+00:00

Document:
Slovenski vojaki po pravico na Evropsko sodisce za clovekove pravice | sindikatvojakov.si
Slovenski vojaki po pravico na Evropsko sodišče za človekove pravice - dopolnjeno z odzivom varuhinje
Več pripadnikov Slovenske vojske, članov SVS, je v letošnjem letu podalo pritožbo na Evropsko sodišče za človekove pravice. Pripadniki Slovenske vojske zoper ukaze nimajo sodnega varstva v Republiki Sloveniji in jim je s tem kršena temeljna človekova pravica do sodnega varstva. Kršitve so z zakonodajo sistemsko prikrite, saj v Slovenski vojski do njih prihaja redno z zlorabo vojaških aktov vodenja in poveljevanja (ukazov) za odločanje Generalštaba o pravicah iz delovnega razmerja za zaposlene v vlogi delodajalca. Varuhinja človekovih pravic je pri pomoči vojakom v celoti zatajila! Objavljamo napore SVS za rešitev pereče problematike v Sloveniji pred vlaganjem pritožb in opise kršitev iz treh pritožb na Evropsko sodišče za človekove pravice.
Delo 11. februar 2016, v povezavi spodaj članek Dela v pdf obliki.
Pripadniki Slovenske vojske nimajo sodnega varstva zoper akte vodenja in poveljevanja. V več sodbah Delovnega in socialnega sodišča so sodniki obrazložili, da četudi so akti vodenja in poveljevanja v neskladju z Zakonom o delovnih razmerjih-1, Zakonom o javnih uslužbencih in Zakonom o sistemu plač v javnem sektorju ter kolektivnimi pogodbami za negospodarstvo in javni sektor, zoper njih pripadniki Slovenske vojske nimajo sodnega varstva na Delovnem in socialnem sodišču, ampak le po službeni poti in o tem je dokončno že razsodilo tudi Vrhovno sodišče ter pred tem že Ustavno sodišče. Zoper akte vodenja in poveljevanja je možno podati ugovor po službeni poti in službena pot se zaključi pri načelniku Generalštaba, zoper to odločitev je možna Ustavna pritožba, vendar Ustavno sodišče noče soditi o pritožbah, saj zavrača pritožbe z obrazložitvijo, da z ne gre za akte s katerimi bi bilo odločeno o pravicah pritožnika, pa četudi je odločitev o posledični razliki plače v višini 500 EUR.
SVS je že večkrat od Ministrstva za obrambo zahteval, da se pripadnikom Slovenske vojske zagotovi varstvo pravic iz delovnega razmerja, kot to določa Ustava za vse državljanke in državljane RS na sodišču. Namesto rešitve smo predstavniki SVS na sestanku z državnim sekretarjem bili deležni posmeha. Po sestanku smo se obrnili na Varuhinjo človekovih pravic Vlasto Nussdorfer, telefonsko in po e-pošti smo se po izčrpni predstavitvi dogovorili za pomoč in ji tudi dostavili vso potrebno dokumentacijo v zvezi z več pripadniki, ki so takrat začeli pripravljati pritožbo za Evropsko sodišče za človekove pravice, ker Ustavno sodišče po zaključeni službeni poti vsebinsko ni presojalo o njihovih pritožbah.
Dokumentacija je varuhinji bila predana v mesecu avgustu 2015 (dopis v povezavi spodaj) in v pol leta s strani varuhinje ni bilo nikakršnega odziva, razen novoletne voščilnice Sindikatu vojakov Slovenije in Konfederaciji slovenskih sindikatov. V tem času pa so bile vložene pritožbe več pripadnikov Slovenske vojske na Evropsko sodišče za človekove pravice, varuhinji pa je uspelo doseči to, da se je izognila svoji nalogi (očitno v upanju, da pritožbeni rok pol leta izteče), saj je le ona po obrambni zakonodaji edina pristojna za pomoč pripadnikom Slovenske vojske v primeru kršenja človekovih pravic in ob prvih pritožbah na Evropsko sodišče za človekove pravice pripadnikov Slovenske vojske je v celoti zatajila. V povezavah spodaj objavljamo omenjen dopis za sestanek z državnim sekretarjem mag. Milošem Bizjakom na Ministrstvu za obrambo, e-poštno korespondenco z varuhinjo ter dopis Konfederacije slovenskih sindikatov varuhinji. Objavljamo tudi bistveni del, točko F - izjava o kršitvah - 7/11 stran pritožb na Evropsko sodišče za človekove pravice treh pripadnikov Slovenske vojske, vojaka, civilne osebe in častnika.
Objavljeno: 9.2.2016
Delo 11.2.2016 Vojaki po pravice na ESČP
Gradivo za sestanek MORS – SVS 28. julija in zahteva za zagotovitev sodnega varstva
E-mail dogovarjanje z varuhinjo človekovih pravic
Prošnja KSS varuhinji po sodelovanju oz. svetovanju
Kršena pravica vojaku SV do učinkovitega pravnega sredstva, ker ni pravnega sredstva zoper ukaze
Kršena pravica civilni osebi v SV do pravnega sredstva, ker ni pravnega sredstva zoper vojaške akte
Kršena pravica častniku SV do učinkovitega pravnega sredstva,ker ni pravnega sredstva zoper ukaze

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče